Document ID: 31997R2181

ΚΑΝΟΝΙΣΜΟΣ (ΕΚ) αριθ. 2181/97 ΤΗΣ ΕΠΙΤΡΟΠΗΣ της 3ης Νοεμβρίου 1997 για την τροποποίηση του κανονισμού (ΕΚ) αριθ. 577/97 της Επιτροπής περί ορισμένων λεπτομερειών εφαρμογής του κανονισμού (ΕΚ) αριθ. 2991/94 του Συμβουλίου για τον καθορισμό των κανόνων για λιπαρές ουσίες για επάλειψη και του κανονισμού (ΕΚ) αριθ. 1898/87 του Συμβουλίου σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2991/94 του Συμβουλίου, της 5ης Δεκεμβρίου 1994, για τον καθορισμό των κανόνων για λιπαρές ουσίες για επάλειψη (1), και ιδίως το άρθρο 8,
τον κανονισμό (ΕΟΚ) αριθ. 1898/87 του Συμβουλίου, της 2ας Ιουλίου 1987, σχετικά με την προστασία της ονομασίας του γάλακτος και των γαλακτοκομικών προϊόντων κατα τη διάθεσή τους στο εμπόριο (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4 παράγραφος 2,
Εκτιμώντας:
ότι το άρθρο 2 παράγραφος 1 του κανονισμού (ΕΚ) αριθ. 577/97 της Επιτροπής, της 1ης Απριλίου 1997, περί ορισμένων λεπτομερειών εφαρμογής του κανονισμού (ΕΚ) αριθ. 2991/94 του Συμβουλίου για τον καθορισμό των κανόνων για λιπαρές ουσίες για επάλειψη και του κανονισμού (ΕΟΚ) αριθ. 1898/87 του Συμβουλίου σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο (3), όπως τροποποιήθηκε από τον κανονισμό (ΕΚ) αριθ. 1278/97 (4), καθορίζει τους κανόνες για την ένδειξη της περιεκτικότητας σε λιπαρές ουσίες των λιπαρών ουσιών για επάλειψη 7 ότι το άρθρο 2 παράγραφος 3 του εν λόγω κανονισμού ορίζει ότι πρέπει να θεσπισθεί μέθοδος για τον έλεγχο της τήρησης των εν λόγω κανόνων 7
ότι έχει ήδη εκπονηθεί και πρέπει να εγκριθεί η κατάλληλη μέθοδος για τον έλεγχο της δήλωσης σχετικά με την περιεκτικότητα σε λιπαρές ουσίες των λιπαρών ουσιών για επάλειψη που δεν υπόκεινται στις διατάξεις του άρθρου 2 παράγραφος 2 του κανονισμού (ΕΚ) αριθ. 577/97 7 ότι για το σκοπό αυτό πρέπει να τροποποιηθεί ο κανονισμός (ΕΚ) αριθ. 577/97 7 ότι η ημερομηνία εφαρμογής της εν λόγω μεθόδου πρέπει να αναβληθεί ώστε να δοθεί ο χρόνος για την απόκτηση εμπειρίας από τη χρησιμοποίησή της 7
ότι οι σχετικές επιτροπές διαχείρισης δεν διετύπωσαν γνώμη εντός της καθορισμένης από τον πρόεδρό τους προθεσμία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 577/97 τροποποιείται ως εξής:
1. Στο άρθρο 2, η παράγραφος 3 αντικαθίσταται από το ακόλουθο κείμενο:
3. «Η διαδικασία που πρόκειται να εφαρμοσθεί από την 1η Ιουλίου 1998 για τον έλεγχο της τήρησης της παραγράφου 1, αναφέρεται στο παράρτημα ΙΙ.»
2. Το παράρτημα μετατρέπεται σε παράρτημα Ι.
3. Προστίθεται το ακόλουθο παράρτημα:
«ΠΑΡΑΡΤΗΜΑ ΙΙ
Έλεγχος της δήλωσης σχετικά με την περιεκτικότητα σε λιπαρές ουσίες των λιπαρών ουσιών για επάλειψη
Λαμβάνονται πέντε δείγματα τυχαία από την παρτίδα για έλεγχο και ανάλυση. Εφαρμόζονται οι δύο ακόλουθες διαδικασίες:
Α. Ο αριθμητικός μέσος όρος που προκύπτει από τα πέντε αποτελέσματα συγκρίνεται με την περιεκτικότητα σε λιπαρές ουσίες που έχει δηλωθεί. Θεωρείται ότι έχει τηρηθεί η δηλωθείσα περιεκτικότητα σε λιπαρές ουσίες εάν ο αριθμητικός μέσος όρος σε λιπαρές ουσίες δεν διαφέρει πάνω από 0,5 ποσοστιαίες μονάδες από τη δηλωθείσα περιεκτικότητα σε λιπαρές ουσίες.
Β. Τα πέντε μεμονωμένα αποτελέσματα συγκρίνονται με το πεδίο ανοχής (2 %) που αναφέρεται στο άρθρο 2 παράγραφος 1 στοιχείο β).
Εάν η διαφορά μεταξύ της μεγαλύτερης τιμής και της μικρότερης τιμής των πέντε μεμονωμένων αποτελεσμάτων είναι μικρότερη ή ίση με 2 %, θεωρείται ότι πληρούνται οι όροι που προβλέπονται στο άρθρο 2 παράγραφος 1 στοιχείο β).
Όταν καθορισθεί η τήρηση των όρων που προβλέπονται βάσει των διαδικασιών Α και Β, η παρτίδα που έχει ελεγχθεί θεωρείται ότι τηρεί τους όρους που προβλέπονται στο άρθρο 2 παράγραφος 1 στοιχεία α) έως γ), ακόμη και εάν βάσει της διαδικασίας της συνδυασμένης δοκιμής μία από τις πέντε τιμές βρίσκεται εκτός του πεδίου ανοχής του ± 1 % σε σχέση με τον μέσο όρο που έχει δηλωθεί.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1997.

Labels: 0
17